Soome Maapartei

Soome Maapartei (soome keeles Suomen Maaseudun Puolue) oli Soomes tegutsenud erakond, praeguse Põlissoomlaste erakonna eelkäija.

Soome Maapartei rajas varem Maaliitu (nüüdsesse Soome Keskerakonda) kuulunud populistlik poliitik Veikko Vennamo. Partei tõusis esile 1970. aastal. 1968, 1978 ja 1982 oli Vennamo Maapartei presidendikandidaat, saades esimesel korral 11% häältest. 1983–1990 oli Maapartei valitsustes koos kõigi kolme suure parteiga.

Kui Veikko Vennamo poliitikast loobus, võttis partei üle tema poeg Pekka Vennamo. 1983. aasta parlamendivalimistel kogus ta 8,5% häältest, kuid keeldus pakutud ministrikohast. 1995. aastal lõpetas Maapartei pankrotiga, samal aastal asutasid selle liikmed uue, Põlissoomlaste erakonna.

Soome parteid